11 “Bere a Israel yɛ abarimaa no, na medɔ no,+Na Egypt na mefrɛɛ me ba fii.+2 Bere a wogu so refrɛ wɔn nyinaa,*Na wɔretwe wɔn ho fi wɔn ho.+Wɔkɔɔ so bɔɔ afɔre maa Baal ahoni,+Na wɔbɔɔ afɔre maa ahoni.+3 Nso me na mekyerɛɛ Efraim nantew,+ na mituruu wɔn m’abasa so.+Nanso wɔanhu sɛ me na mesaa wɔn yare.4 Mekɔɔ so de nnipa nhama* twee wɔn; ɔdɔ nhama na mede twee wɔn.+Mebɛyɛɛ sɛ obi a oyi kɔndua fi wɔn kɔn* ho ma wɔn,Na mede brɛbrɛ maa wɔn mu biara aduan.5 Wɔrensan nkɔ Egypt asaase so bio, na Asiria na ɛbɛyɛ wɔn hene,+Efisɛ na wɔmpɛ sɛ wɔsan ba me nkyɛn.+6 Sekan bedi ahim wɔ ne nkurow mu;+Ɛpɔw bɔne a wɔabɔ nti, sekan no bɛsɛe n’apon akyi nnade, na ɛbɛmene wɔn.+7 Me man asi wɔn bo sɛ wɔrenni me nokware.+Wɔfrɛɛ wɔn Ɔsorosoroni no nkyɛn,* nanso obiara ansɔre.8 O Efraim, mɛyɛ dɛn apo wo?+O Israel, mɛyɛ dɛn ayi wo ama?Mɛyɛ dɛn ayɛ wo sɛ Adma?Mɛyɛ dɛn ayɛ wo sɛ Seboiim?+Masesa m’adwene,*Na me yam nso hyehye me.+9 Merenyi m’abufuw adi.Merensɛe Efraim bio,+Efisɛ meyɛ Onyankopɔn, menyɛ onipa.Mene Ɔkronkronni a ɔwɔ wo mu no;Meremfa anibere mma wo so.10 Wobedi Yehowa akyi, na ɔbɛbobom te sɛ gyata;+Sɛ ɔbobom a, ne mma de ahopopo befi atɔe aba.+11 Wɔde ahopopo befi Egypt aba te sɛ anomaa,Na wobefi Asiria asaase so aba te sɛ aborɔnoma.+Na mɛma wɔatenatena wɔn afi mu,” Yehowa na waka.+12 “Efraim de atoro atwa me ho ahyia,Na Israel fi de nnaadaa atwa me ho ahyia.+Na Yuda de, ɔne Onyankopɔn da so ara nam,*Na odi Ɔkronkronni no nokware.”+
Ase Hɔ Nsɛm
^ ‘Wɔn a wogu so refrɛ’ no gyina hɔ ma adiyifo ne nnipa foforo a wɔsomaa wɔn sɛ wɔnkɔkyerɛkyerɛ Israelfo no.
twi_Latn twi_Latn twi_Latn